Itt jársz most: Kezdőlap » Trend » Harisnyatrend télre
A 2012-2013-as harisnyatrendet főként a nyugodt, természetes színskála uralja, a legnépszerűbb árnyalatok között van a fekete, a puha szürke, a tompa bordó, a kék, a sokoldalú bézs, a mályva, a lila, és a zöld.
Calzedonia ősz/tél
Örök klasszikusok, és retro darabok
A minták tekintetében már jóval izgalmasabb a választék. Természetesen idén is visszatértek a klasszikusok, mint a ketrec, a nagy borsó és a virágos csipke minta, azonban a felhozatalba néhány különleges rertró motívum is bekerült. A tervezők anyagok tekintetében a pamut, gyapjút, kasmírt és a viszkózt részesítették előnyben, nem véletlenül, hiszen ezek nem csak a fagyoskodás ellen védenek a mínuszok közepette, de kényelmesek, és a bőrünket is kímélik.
Az idei legnépszerűbb újdonságok közé tartozik az apró és ritka függőleges minták, valamint a tetoválás-szerű rajzok. Persze a tervezők extrémebb darabiokkal is próbálkoztak, és a legegszerűbb modelleket is izgalmassá varázsolták. Érdekes módon Vivienne Westwood és a Fendi a visszafogott tónusoknál maradt, míg Anna Sui, Betsey Johnson és a Blugirl a szivárvány összes színét felhasználta kollekciója elkészítésénél.
Finom elegancia, és glamrock csillogás
A Calzedonia ismét szolgált meglepetésekkel, a híres olasz divatház figyelembe vette nem csak a trendeket, de a preferenciákat, és a korcsoportot is az egyes darabok elkészítésénél.
Az őszi kollekció mindenkinek tartogat valamit, gyönyörű színes darabokat azoknak, akik még ragyogóbbá szeretnék tenni parti szettjeiket, és elegáns variációkat azoknak, akik titokzatos, és nőies énjüket szeretnék kiemelni. A teljes gyűjtemény 5 téma köré szerveződik: Rock, Rock’n Roll Night, Rocking My Life, Living the Street és Enjoying Afternoon Sunset.
A H&M inkább a konszolidált biztonságos megoldásoknál maradt, ez a stílus azoknak ajánlott, akik nem szeretnék, hogy a harisnya uralkodjon az öltözékükben, a sötétebb tónusok emellett optikailag vékonyítja a lábakat, és lefarag a plusz kilókból.
Összességében úgy tűnik, a tarka és a necc harisnya lassan eltűnik a divatból, miközben a geometrikus minták, és a bőr színű darabok ismét reflektorfénybe kerülnek.
Megjelent: 1316 alkalommal	Utoljára frissítve: 2012. november 23. péntek 13:12
harisnyatrend
Tovább a kategóriában: « Új stílusod lehet Gwyneth Paltrow-val!	Szőrmemánia ezerrel »